
**Շրջան և շրջանագիծ**


**Շրջանագիծը** անվագոտուն(անիվի արտաքին եզրը) նմանվող պատկերն է։

**Շրջանագիծը** այնպիսի ներփակ գիծ է, որի բոլոր կետերը նույն հեռավորությունն ունեն մի կետից․ այդ կետը կոչվում է շրջանագծի **կենտրոն։**



**Կենտրոն**

Շրջանագիծ



Շ**րջանագծի շառավիղը շրջանագծի որևէ կետ կենտրոնին միացնող հատվածն է։**

**ռավի**


**Լարը շրջանագծի որևէ 2 կետեր միացնող հատվածն է։**

**Տրամագիծը շրջանագծի կենտրոնով անցնող լարն է։**

**Տրամագիծը շրջանագծի ամենաերկար լարն է և 2 անգամ մեծ է շառավղից։**

**Աղեղը շրջանագծի այն մասն է, որը գտնվում է նրա ցանկացած 2 կետերի միջև։**

**Շրջանը** հարթության այն մասն է, որը սահմանափակված է շրջանագծով։



Շրջան

Շրջանի ձև ունեն, օրինակ՝ մետաղադրամը, լիալուսինը։

Շրջանագիծը գծելու համար օգտվում են կարկինից։

**Սիրելի սովորողներ այսօրվա ձեր աշխատանքը սա է։**

**Առաջադրանքներ**


1. Գծեք մի շրջանագիծ, որի շառավիղը 4 սմ է։ Ինչի՞ է հավասար այդ շրջանագծի տրամագիծը։

8 սմ

1. Գծեք մի շրջանագիծ, որի տրամագիծը 10 սմ է։ Ինչի՞ է հավասար այդ շրջանագծի շառավիղը։

5 սմ

1. Գծե՛ք մի շրջանագիծ։ Ապա տարե՛ք 3 ուղիղ այնպես, որ 1-ին ուղիղը չհատի շրջանագիծը, 2-րդը շրջանագծի հետ ունենա 1 ընդհանուր կետ, իսկ 3-րդը՝ 2 ընդհանուր կետ։



1. 2 շրջանագծի կենտրոնների հեռավորությունը 10 սմ է։ Շրջանագծերի շառավիղներն են՝ 2 սմ և 5 սմ։ Կհատվե՞ն արդյոք այդ շրջանագծերը։

Ոչ, չեն հատվի

1. 2 շրջանագծի կենտրոնների հեռավորությունը 7 սմ է։ Շրջանագծերի շառավիղներն են՝ 3 սմ և 4 սմ։ Կհատվե՞ն արդյոք այդ շրջանագծերը։

Այո, կհատվեն

1. 2 շրջանագծի կենտրոնների հեռավորությունը 9 սմ է։ Շրջանագծերի շառավիղներն են՝ 5 սմ և 7 սմ։ Կհատվե՞ն արդյոք այդ շրջանագծերը։

Այո, կհատվեն

1. Ուղիղը հատում է շրջանագիծը A և B կետերում։ Ի՞նչ կետով պետք է անցնի այդ ուղիղը, որպեսզի AB հատվածն ունենա հնարավոր

ամենամեծ երկարությունը։

Շրջանագծի կենտրոնով

1. Որտե՞ղ է գտնվում այն կետը, որի հեռավորությունը շրջանագծի կենտրոնից հավասար է շրջանագծի շառավղին։

Շրջանագծի վրա

1. Գծեք մի շրջանագիծ, նրա վրա նշեք մի կետ և այդ կետից տարե՛ք տրամագիծ, շառավիղ և լար։ Համեմատե՛ք դրանք։ Ո՞րն է դրանցից ամենաերկարը, իսկ ո՞րը ամենակարճը։

Ամենաերկարը տրամագիծն է, իսկ ամենակարճը լարն է։

1. Գծե՛ք 2 սմ շառավղով մի շրջանագիծ։ Դրա մեջ նշե՛ք մի A կետ, իսկ նրանից դուրս՝ մի B կետ։ Համեմատե՛ք շրջանի կենտրոնից այդ կետերի ունեցած հեռավորությունները շրջանի շառավղի հետ։ AB հատվածը կհատի՞ արդյոք շրջանագիծը։

Այո, կհատի